Bajarekê Davosî yê Swîsre de mabênê tarîxanê 21-24ê çeleyî de yeno plankerdene ke Forumê Ekonomî yê Dinya (WEF) bêro kerdene. Serekkomarê Tirkîya Recep Tayyîp Erdogan û Serekê DYA Donal Trump ê ke verê cû Davos de bêşdarê WEFî bîyî seba polîtîkayanê şerî û qirkerdişî û hêrişê dewleta tirke yê vera Rojawanî û Şengalî ameyî protestokerdene.
Rêxistinê koçberan ê Kurdîstanî û Tirkîya tewrê çalakîye bîyî û çalakîye verê îstasyonê trenî de dest pêkerd. Çalakîkeran sloganê ''Bi pereyanê şima bi çekanê şima şar yeno qetilkerdene'', ''Xoverdayîşê şaran xoverdayîşê ma yo'', ''Biciwîyo Xoverdayîşê Şengalî'' û ''Cuye, Cinîye, Azadîye'' ameyî vatene.
Çalakîye merkezê şaristanî de nêzdîyê di saetan dewam kerd û Reithalle de qedîyaye.
